CELEX: 22009D0093
Language: sk
Date: 2009-07-03 00:00:00
Title: Rozhodnutie Spoločného výboru EHP č. 93/2009 z  3. júla 2009 , ktorým sa mení a dopĺňa protokol 31 k Dohode o EHP o spolupráci v špecifických oblastiach mimo štyroch slobôd

22.10.2009   
            
            
               SK
            
            
               Úradný vestník Európskej únie
            
            
               L 277/49
            
         
      ROZHODNUTIE SPOLOČNÉHO VÝBORU EHP
   č. 93/2009
   z 3. júla 2009,
   ktorým sa mení a dopĺňa protokol 31 k Dohode o EHP o spolupráci v špecifických oblastiach mimo štyroch slobôd
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej články 86 a 98,
   keďže:
   
               (1)
            
            
               Protokol 31 k dohode bol zmenený a doplnený rozhodnutím Spoločného výboru EHP č. 94/2008 zo 4. júla 2008 (1).
            
         
               (2)
            
            
               Je vhodné pokračovať v spolupráci medzi zmluvnými stranami dohody v oblasti implementácie a rozvoja vnútorného trhu.
            
         
               (3)
            
            
               Protokol 31 k dohode by sa mal preto zmeniť a doplniť, aby sa v tejto rozšírenej spolupráci mohlo pokračovať po 31. decembri 2008,
            
         ROZHODOL TAKTO:
   Článok 1
   Článok 7 protokolu 31 k dohode sa mení a dopĺňa takto:
   
               1.
            
            
               slová „roky 2004, 2005, 2006, 2007 a 2008“ v odseku 6 sa nahrádzajú slovami „roky 2004, 2005, 2006, 2007, 2008 a 2009“;
            
         
               2.
            
            
               slová „roky 2006, 2007 a 2008“ v odseku 7 sa nahrádzajú slovami „roky 2006, 2007, 2008 a 2009“;
            
         
               3.
            
            
               slová „rok 2008“ v odseku 8 sa nahrádzajú slovami „roky 2008 a 2009“.
            
         Článok 2
   Toto rozhodnutie nadobúda účinnosť dňom nasledujúcim po doručení posledného oznámenia Spoločnému výboru EHP podľa článku 103 ods. 1 dohody (2).
   Uplatňuje sa od 1. januára 2009.
   Článok 3
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 3. júla 2009
      
         
            Za Spoločný výbor EHP
         
         
            predsedníčka
         
         Oda Helen SLETNES
         
      
   
   
      (1)  Ú. v. EÚ L 280, 23.10.2008, s. 36.
   
      (2)  Ústavné požiadavky neboli oznámené.